Zhantas/Cleaned-Uzbek_Wikipedia huggingface dataset:
Ladyva

Ladyva – (asl ismi Vanessa Sabrina Gnaegi; Vanessa Gnaegi tahallusi bilan ham tanilgan; 1988-yil 8-dekabr) – Shveysariyalik musiqachi, boogie woogie, blues va jazz pianisti, qo'shiqchi va bastakor.

 Musiqiy faoliyati 

Ladyva 14 yoshida pianino chalishni boshlagan. U boogie woogiening buyuk ustalarining musiqasidan ilhom olgan. Ikki yildan soʻng, Ladyva akasi Pascal Silva bilan birga ijro etishni boshlagan va 2014-yilda Ladyva Germaniyadagi bir nechta boogie woogie festivallarida ishtirok etgan.

Ladyva 2015-yil sentyabrda London Palladium va Glasgowdagi Clyde Auditoriumda Jerry Lee Lewisning 80 yillik tugʻilgan kunida shtirok etish uchun taklif qilingan. 2015-yil 16-oktyabrda u Irlandiyaning RTÉ One telekanalida „The Late Late Show“da jonli chiqish qilgan. Noyabr oyida esa u Yevropada tur oʻtkazdi, Bulgariyada „Slavi’s Show“ va Miss Bulgaria saylovida ishtirok etgan. London (Boisdale, Canary Wharf) da „Cigar Awards“da Burt Reynolds va Jonathan Ross kabi mehmonlar bilan birga ijro etgan.

2016-yil may oyida Ladyva Jools Holland tomonidan tashkil etilgan Boogie Woogie va Blues Spectacularda Axel Zwingenberger, Ben Waters va stride pianisti Neville Dickie kabi boshqa boogie woogie pianistlari bilan birga chiqish uchun taklif qilingan. 2016-yil 12-dekabrda u „Cigar Awards“da Charlie Sheen va Kelsey Grammer kabi mehmonlar bilan yana ijro etgan.

2016-yilda Ladyva Shveytsariyada va xorijdagi (Fransiya, Ispaniya, Germaniya) festivallarda Silvan Zingg bilan birga chiqishlarini davom ettirdi. 2017-yil 22-aprelda Lugano shahridagi Xalqaro Boogie Woogie Festivalida ular birinchi qoʻshma toʻrt qoʻl CDsi „Beloved Boogie Woogie“ni taqdim etdilar.

2017-yil avgustda va 2022-yilda Ladyva Frantsiyadagi dunyodagi eng katta Boogie Woogie Festivalida, Laroquebrouda chiqish uchun taklif qilindi. Shuningdek, u butun dunyo boʻylab koʻplab Jazz va Boogie festivallarida ishtirok etdi.

2017-yil 13-sentabrda Londonda Ladyva Jools Holland tomonidan oʻtkazilgan Boisdale Music Awardsda „Eng Yaxshi Boogie Woogie Pianisti 2017“ mukofotini oldi. Ushbu voqea uning „8 to the Bar“ nomli uchinchi albomini chiqarganidan keyin boʻlib oʻtdi.

2017-yil noyabrda Ladyva London Coliseumda „Beatles Symphonic“da „Something“ qoʻshigʻini ijro etdi, Londondagi Konsert Orkestri bilan birga, Bonnie Tyler kabi yulduzlar bilan ham ishtirok etgan.

2018-yilda Ladyva ITV telekanalidagi „Loose Women“ dasturida jonli chiqish qildi. Oʻsha yili u yana Jools Holland tomonidan oʻtkaziladigan Boogie Woogie va Blues Spectacularda ishtirok etgan, bu safar mehmonlar orasida Hugh Laurie ("Dr. House" sifatida tanilgan) ham boʻldi.

2020-yilda uning „Quarantine Boogie“ asari YouTube’da viral boʻlib ketdi. 2021-yilda esa u „Ladyvaʼs Stomp“ nomli birinchi yakkaxon qoʻshiqni chiqardi.

2022-yil 28-sentabrda Ladyva Jools Holland tomonidan oʻtkazilgan Boisdale Music Awardsda „Yilning Boogie Woogie Sanʼatkori“ mukofotini oldi.

2022-yil dekabrda Ladyva Misrdagi buyuk Giza piramidalarida Kool & The Gang bilan birga chiqish qilgan.

2023-yil dekabrda Ladyva yangi albomi „Steam Train Boogie“ni chiqargan .

 

 
 

Turkum:Shveysariya kishilari
Mahmud Eshon masjidi

Mahmud Eshon masjidi – Oʻzbekiston Respublikasi, Namangan viloyati, Namangan shahridagi Margʻilon koʻchasida joylashgan masjid.

Arixtektor A. Balayev hamda K. Pchelnikovlar tomonidan berilgan maʼlumotga qaraganda ushbu masjid qurilish davri tahminan 1846-yilda Maxdumi eshon buyurtmasiga asosan usta Buva tomonidan bunyod etilgan. Masjidning qurilish davri 2 yil davom etgan.

 Qurilishi 
Masjidning bosh peshtoqi gʻarb tomonga qaragan va 1990-yildan keyin qayta hashar yoʻli bilan tiklangan. Masjidning umumiy maydoni 89x61 metrni tashkil qiladi. Tashqi devorlarda gʻisht terish orqali arka hamda doiralar yasalgan. Shu doiralar ichiga esa sirkori usulida madoxil va 8 qirrali yulduzlar, devorga esa sharafalar bilan ishlov berilgan.

Mahmud Eshon masjidining bosh peshtoqi 3 ta boʻlakdan iborat. Darvozaning ikki yoniga eshiklar qoʻyilgan. Eshik va darvoza arkasimon shaklda temirdan yasalgan.

Masjidning gʻarb tomonida mavjud xonaqoh oʻlchami 13x13 metrni tashkil qiladi. Ilk taklif qilingan rejaga koʻra xonaqohning 3 ta tomonida 24 ta ustundan iborat edi. Keyinchalik, ayvon maydoni biroz kengaytirilib atroflari yopilgan. Xonaqohning gʻarb tomondagi devor yuzasi relyef tarzida bitikli naqshlar bilan bezatilgan. Shoʻro davriga kelib masjid yopilgan. 1928-yildan boshlab masjid binolaridan kolxozchilarga omborxona oʻrnida qoʻllanish ucbun berilgan. Masjid 1946-yilga kelib tiklandiqayta faoliyatini tiklagan va masjid sifatida faoliyat yurita boshlagan. 1972-yilda usta Gʻulom, 1987-yilda esa usta Mahmudjon hamda usta Yoʻldosh tomonidan qayta taʼmirlash ishlari olib borilgan. Hozirda Mahmud Eshon masjidi tarixiy madaniy meʼros obyekti sifatida davlat muhofazasiga olingan.

 

 

Turkum:Namangan viloyatidagi masjidlar
Turkum:Namangan
BYD Seagull 05

BYD Seagull 05 — Xitoyning yirik avto ishlab chiqaruvchisi boʻlmish BYD Auto tomonidan ishlab chiqariluvchi avtomobil. Ushbu avtomobil 2024-yil sentyabr oyida Tyantszin avtosalon koʻrgazmasida namoyish etilgan.

 

Turkum:Xitoy avtomobillari
Escape from LA

„Escape from LA“ – kanadalik qoʻshiqchi The Weekndning After Hours nomli toʻrtinchi studiyaviy albomidagi qoʻshigʻi. U 2020-yil 20-martda albomning oltinchi treki sifatida chiqarildi. The Weeknd qoʻshiqni Carlo Montagnese va Leland Tyler Wayne bilan birgalikda yozgan va ishlab chiqargan, shuningdek, Mike McTaggart ham qoʻshiq muallifi sifatida eʼtirof etilgan.

 Ehtimoliy musiqiy klip 
The Weeknd Rolling Stone nashriga bergan intervyusida yana kamida uchta klip uchun ssenariylar borligi taʼkidlagan („Too Late“, „Escape from LA“ va „Faith“), ammo ularning qachon suratga olinishi nomaʼlum edi. Biroq, faqat „Too Late“ uchun klip suratga olindi, „Escape from LA“ va „Faith“ videolarining taqdiri nomaʼlum.

 Xodimlar 

 The Weeknd – solist, muallif, ishlab chiqarish, klavishlar, dasturlash
 Illangelo – muallif, klavishlar, dasturlash, muhandis, miksing
 Metro Boomin – muallif, klavishlar, dasturlash
 Mike McTaggart – muallif, gitara
 Shin Kamiyama – muhandis
 Dave Kutch – mastering
 Kevin Peterson – mastering

 Chartlar 
 Chart (2020) Eng yuqorioʻrin (Eesti Tipp-40) 40 (IFPI) 48 (AGATA) 40 Rolling Stone Top 100 15

 Sertifikatsiya 
+ „Escape from LA“ning sertifikatsiyasiHududSertifikatsiyaSertifikatlangan birliklar/sotuvlarAvstraliya (ARIA)Oltin35,000Braziliya (Pro-Música Brasil)Oltin20,000

 Chiqarilish tarixi 
 Hudud Sana Format Leybl(lar) Har xil 2020-yil 20-mart 

 

Turkum:2020-yil qoʻshiqlari
Turkum:The Weeknd qoʻshiqlari
Liliya Biktyakova

Liliya Biktyakova (1979-yil 2-fevralda tugʻilgan) – oʻzbekistonlik sobiq professional tennischi.

 Faoliyati 
Toshkentlik chapaqay tennischi Biktyakova 1990-yillarning oxirida Federatsiya kubogida Oʻzbekiston milliy terma jamoasi sharafini himoya qilgan. Oʻzining Federatsiya kubogidagi umumiy 11 ta bahslaridan ikkita yakkalik va ikkita juftlik oʻyinlarida gʻalaba qozongan. Liliya Federatsiya kubogidan tashqari, 1998-yilgi Osiyo o‘yinlarida ham Oʻzbekiston uchun bahslarga kirishgan. U, shuningdek, 1999-yil va 2000-yillarda boʻlib oʻtgan Tashkent Open turnirida ham ishtirok etgan.

Biktyakova 1998-yildan 2001-yilgacha Jorjiya kollejida oʻqib, oʻsha yerda tennis bilan shugʻullanib yurgan. U 2001-yilda Jorjiya kollejining eng yaxshi ayol sportchisi deb topilgan.

 Shaxsiy hayoti 
Biktyakova Jorjiya kolleji golfchisi Alex McMichael bilan turmush qurgan.

Uning singlisi Luiza ham tennischi boʻlib, Federatsiya kubogida hamda Jorjiya kollejida boʻlib oʻtgan turnirlarda ishtirok etgan.

 

 
 

Turkum:Oʻzbekistonlik ayol tennischilar
Turkum:Yashayotgan insonlar
Turkum:Toshkentlik tennischilar
Turkum:Oʻzbekistonning Osiyo oʻyinlaridagi sportchilari
Toshkent davlat agrar universitetidagi yongʻin

Toshkent davlat agrar universitetidagi yongʻin 2024-yil 30-sentabr kuni sodir boʻldi.

 Xronologiya 
2024-yil 30-sentabr kuni (Toshkent vaqti bilan) soat 20:10 da Oʻzbekiston Respublikasi Favqulodda vaziyatlar vazirligiga Toshkent davlat agrar universiteti hududidagi binoda yongʻin sodir boʻlayotgani toʻgʻrisida xabar kelib tushgan. Yong‘in-qutqaruv ekipajlari soat 20:17 da hodisa joyiga yetib borib, yong‘inni bartaraf etish ishlari boshlangan. Yongʻin 21:36 da qurshab olingan.

Yongʻin natijasida halok boʻlganlar va jarohatlanganlar toʻgʻrisida maʼlumotlar mavjud emas.

 

Turkum:2024-yil voqealari
Turkum:Fojealar
Turkum:2024-yil sentyabr oyida sodir boʻlgan voqealar
Muritiba

Muritiba Braziliyaning Bahia shtatida joylashgan kommunadir. Salvador aglomeratsiyasi mezoregionining bir qismi. Santo Antonio de Jesus iqtisodiy va statistik mikroregionining bir qismidir. 2006-yil aholi soni 32 874 kishi.110,562 km² maydonni egallaydi. Aholi zichligi – 297,3 nafarhttps://www.city-facts.com/muritiba/population#google_vignette..

 Statistika 
2003-yil uchun yalpi ichki mahsulot 61,100,236,00 R$ (maʼlumotlar: Braziliya Geografiya va statistika instituti).
2003-yil uchun aholi jon boshiga yalpi ichki mahsulot 1848,55 real (maʼlumotlar: Braziliya Geografiya va statistika instituti).
2000-yil uchun inson taraqqiyoti indeksi 0,676 (maʼlumotlar: BMT Taraqqiyot Dasturi)
 

Turkum:Braziliya qishloqlari
Turkum:Qishloqlar
Seabra

thumbnail|Seabra - Chapada Diamantina shahri.
Seabra - Braziliyaning Bahia shtatida joylashgan kommunadir. Mezorregionning bir qismi Baiya shtatining janubiy-markaziy qismi. Seabra iqtisodiy va statistik mikroregioniga kiradi. 2006-yilda aholi soni 40562 kishi. 2825,016 km² maydonni egallaydi. Aholi zichligi – 14,4 kishi/km².

 

Turkum:Braziliya
Turkum:Qishloqlar
Varzedo

Varzedo munitsipaliteti Braziliya ning Bahia shtatida joylashgan Shimoliy-Sharqiy mintaqasidagi qishloq .
Shahar bayrami 13-iyun.

 

Turkum:Qishloqlar
Turkum:Braziliya
Haqiqiy erkaklar ovi

Haqiqiy erkaklar ovi — 2006-yilda rejissyor Jasur Ishoqov tomonidan suratgan olingan oʻzbek jangari filmi. Film ssenariysi Mastura Ishoqova va Jasur Ishaqovga tegishli boʻlib, unda bosh rollarni Asal Xoʻjayeva, Faxriddin Shamsimatov va Mexridin Rahmatov kabi aktyorlar ijro etgan.

 Syujeti 
Beva Shohida va xotini bilan ajrashgan Ozod uchrashib yurishadi. Bundan Shohidaning onasi, oʻgʻli Mumtoz va Ozodning hamkasbi Akbar xabardor boʻlib, ular tez orada oila qurishmoqchi boʻlishadi. Lekin bunga Mumtoz qarshi boʻladi.

Oʻzbekiston Ichki ishlar vazirligining giyohvand moddalarni noqonuniy tarqatishga qarshi kurashish boʻlimi xodimi boʻlgan Ozod Yoʻldoshev giyohvand moddalar oldi-sotdisi bilan shugʻullanuvchilarni qoʻlga olish uchun maxsus harbiy operatsiyalar uyushtiradi. Operatsiya davomida u Pardayev ismli mayorning uyidan giyohvand moddalarni topadi. Shu bilan kalavaning uchini topadi va birma-bir narkobaronlarni ovlashni boshlaydi.

Bu orada Shohida oʻgʻlini tarbiyasi buzilib, giyohvand boʻlib qolganidan dugonasi Gulbahor orqali xabar topadi. Ikki dugona Mumtozni kim yoʻldan urganligini qidirib, Marat ismli giyohvand moddalar yetkazib beruvchi odamni topishadi, lekin uni koʻrisholmaydi. Marat esa ularning telefon raqamini yozib olib, Mumtoz „qora dori“ soʻrab kelganida ularni kimligini bilib oladi. Shu ondayoq Marat oʻgʻlini uyga kelmaganidan xavotirga tushgan Shohidaga qoʻngʻiroq qiladi va undan oʻgʻlining uch ming dollar qarzi borligini, qarzni qaytarsagina oʻgʻlini qoʻyib yuborishini aytib taxdid qiladi.

Shohida boʻlgan voqealarni Ozodga aytib beradi va Ozod Maratni iziga tushadi. Akbar yemakxonaga kirib, girgittonga Mumtozning suratini koʻrsatadi va u Marat bilan uchrashganini, Marat esa yemakxonaga kirishda Akbarga turtilib ketganini aytib beradi. Akbar uning iziga tushadi va Ozod bilan uning uyini topib, maxsus harbiy operatsiya oʻtkazadi. Marat qoʻlga tushadi, Mumtozni esa qutqarishadi.

Film soʻngida Ozod va Akbar shifoxonaga kelishadi. Shifoxonada Shohida, onasi va Mumtoz chiqadi. Ozodni yomon koʻradigan Mumtoz yugurib borib u bilan quchoqlashadi. 

 Rollarda 

 Bosh rollarda 

 Epizodlarda 

 Film musiqasi 
Filmga musiqalarni Eola Pak yozgan.

 

 

 

Turkum:Oʻzbekiston filmlari
Turkum:2006-yil filmlari
Turkum:Jangari filmlar
Turkum:Jasur Ishoqov filmlari
Abu Sahl Xo‘jandiy

Abu Sahl Xoʻjandiy – Gʻaznaviylar sultoni Ibrohim Gʻaznaviyning forsGhaznavids, Clifford Edmund Bosworth, Encyclopaedia Iranica, (December 15, 2001);"Vazir, xazinabon, devon rahbari, urush vaziri va boshqa lavozimlarda forslar ishlagan, davlat boshqaruvida turklar ishlagani haqida maʼlumotlar mavjud emas.." vaziri. Vazir boʻlishidan oldin Abu Sahl Gʻaznaviylar davlatining devonida xizmat qilgan va keyin 1059-yilda Abu Bakr ibn Abi Solihning oʻrniga Ibrohimning vaziri boʻlgan. Biroq, keyinchalik Abu Sahlning obroʻsi tushib, qamoqqa olinib, koʻzi koʻr qilingan.

 

 
 C. E. Bosworth „Abu Sahl Khujandi.“ Encyclopedia Iranica. 24 January 2014. 
 

Turkum:Gʻaznaviylar davlati vazirlari
Turkum:Xoʻjand kishilari
Ahmad Sheroziy

Xoʻja Abu Nasr Ahmad , koʻproq Ahmad Sheroziy nomi bilan tanilgan, shuningdek, Ahmad(-e) Abdulsamad deb ham tanilgan, 1032-yildan 1043-yilgacha Gʻaznaviylar sultoni Mas’ud I va uning oʻgʻli Mavdudning fors vaziri boʻlgan. Somoniylar kotibi Abu Tohir Sheroziyning oʻgʻli. Ahmadning Abdulhamid Sheroziy ismli oʻgʻli boʻlib, u ham keyinchalik vazir lavozimida ishlagan. Asli sherozlik.

 
 
 
 
 
 

Turkum:Gʻaznaviylar davlati vazirlari
Turkum:Sheroz
Me and the Devil

"Me and the Devil Blues" Robert Johnsonning blyuz qo‘shig‘idir. Unda qo‘shiqchi bir kuni ertalab uyg‘onganida, shayton eshikni taqillatib, "ketish vaqti keldi" deya aytgani haqida hikoya qilinadi.

Qo‘shiq matni "You may bury my body down by the highway side" / "So my old evil spirit can catch a Greyhound bus and ride" satrlari bilan yakunlangan. Johnson qo‘shiqni 1937-yil 19-iyunda Dallasdagi vaqtinchalik yozuv studiyasi bo‘lib xizmat qilgan omborda yozib oldi. Bu uning so‘nggi yozish seansi edi.

Turkum:Musiqa
Turkum:Blyuz qo'shiqlar
Barxurdor ibn Mahmud

Barxurdor ibn Mahmud (toʻliq ismi: Barxurdor ibn Mahmud Turkman Farohiy; XVII-XVIII asrlar) – shoir, „Mahbub ul-qulub“ (Koʻngillarning sevgani) asari muallifi.

Barxurdor ibn Mahmud juda koʻp shaharlarda yashagan boʻlib, uning dastlabki asari har xil hikoyatlarni oʻz ichiga olgan „Mahfiloro“ asari hisoblanadi. Lekin ushbu asar dushmanlar hujumi paytida qoʻlyozma holida yoʻqoladi va u yodida qolganlarini qayta tiklab, uni „Mahbub ul-qulub“ deb nomlaydi.

 

 

Turkum:Alifbo boʻyicha shoirlar
Turkum:XVII asrda yashaganlar
Turkum:XVIII asrda vafot etganlar
Abdurazzoq Maymandiy

Abdurazzoq Maymandiy (vafoti 11-asr) – Gʻaznaviylar sultoni Mavdud Gʻaznaviy hamda Abdulrashidning fors vaziri.

 Tarjimayi holi 
Abdurazzoq Gʻaznaviylar sultoni Mahmud Gʻaznaviy hamda uning oʻgʻli Masʼud Gʻaznaviy davrida vazir boʻlib ishlagan mashhur fors zodagoni Ahmad Maymandiyning oʻgʻli boʻlgan. Yoshligida ukalari bilan birga Abu Sahl Zavzoniydan saboq olgan.

Oʻz faoliyatini Mahmud Gʻaznaviy davrida boshlagan, ammo 1024-yilda otasi sharmanda boʻlganidan keyin, u oʻgʻli Abdurazzoq bilan birga Panjobdagi Nandanada qamoqqa olingan. Mahmud olti yildan keyin vafot etadi va bu Gʻaznaviylar davlatida fuqarolar urushiga olib keladi. Mahmudning ikki oʻgʻli Mas’ud I va Muhammad Gʻaznaviylar taxtiga daʼvogarlik qilgan. Mas’ud bu urushda gʻalaba qozonadi va Abdurazzoq va Ahmadni ozod qilishni buyuradi.

Keyinchalik Abdurazzoq Saljuqiylarga qarshi Dandanakon jangida qatnashadi. Biroq, Gʻaznaviylar qoʻshini magʻlubiyatga uchraydi va butun Xurosonni qoʻldan chiqaradi. Mas’udning vorisi Mavdud Gʻaznaviy hukmronligi davrida Abdurazzoq Gʻaznaviylar davlatining koʻzga koʻringan arboblaridan biriga aylanadi va 1043-yilda vazir etib tayinlanadi. Oʻshandan boshlab Abdurazzoq 1050-yilda Mavdudning vafotiga qadar vazir lavozimida xizmat qiladi. Mavdudning vafotidan keyin yana fuqarolar urushi boshlanadi. Urush davrida Abdurazzoq Abdurashidni qamoqdan ozod qiladi va uni Gʻaznaviylar davlati sultoni deb eʼlon qiladi.

1052-yil turk gʻulomdan chiqqan sarkarda Toʻgʻrul Gʻaznaviy Abdurashidni taxtdan agʻdarib, oʻzini Gʻaznaviylar davlati sultoni deb eʼlon qiladi. Bir yildan keyin gʻaznaviy shahzoda Farruxzod Toʻgʻrulni magʻlubiyatga uchratib, Gʻaznaviylar saltanatida tartib oʻrnatadi. Abdurazzoq Farruxzod davrida ham yuqori lavozimlarda ishlaydi, biroq vazir boʻlmaydi. Abdurazzoq haqida koʻp narsa maʼlum emas, u oxirgi marta 1058-yilda tilga olingan va ehtimol bir necha yil oʻtgach vafot etgan. Uning Mansur ibn Said ismli jiyani boʻlgan, u ham Gʻaznaviylar davrida yuqori mansablarni egallashda davom etgan.

 

 
 
 
 
 
 
 

Turkum:Tugʻilgan yili nomaʼlum boʻlgan kishilar
Turkum:Gʻaznaviylar davlati vazirlari
Mamushi (qoʻshiq)

Mamushi – amerikalik reper Megan Thee Stallion va reper Yuki Chiba tomonidan kuylangan qoʻshiq. Bu qoʻshiq Meganning 2024-yildagi „Megan“ nomli albomidan joy olgan. TikTok video platformasida mashhurlikka erishganidan soʻng, ushbu qoʻshiq Hot Girl Productions va Alternative Distribution Alliance tomonidan 2024-yil 30-iyulda albomning toʻrtinchi singli sifatida shahar radiosida eshittirilgan. Koshi tomonidan yozilgan mazkur ikki tildagi trek Megan va Chiba tomonidan birgalikda ijro etilgan.

 Qoʻshiqning yaratilishi 
„Mamushi“ dastlab Megan Thee Stallionning 2024-yil 28-iyunda chiqarilgan uchinchi studiyaviy albomining treki sifatida ijro etilgan. Qoʻshiq TikTokdagi @mona712_official nomli foydalanuvchi tomonidan yaratilgan TikTok raqsli trendi tufayli shuhrat qozonadi, xuddi shunday videolardan 9-iyulgacha yana 157 000 tasi tarmoqqa joylanadi. Bunga javoban Megan oʻzining bir nechta shu uslubda olingan videolarini TikTokka joylashtirgan. 30-iyulda qoʻshiq shahar radiosida ham eshittirila boshlangan. Bu vaqtga kelib, u eng koʻp eshitilgan qoʻshiqlar orasida birinchi oʻrinni egallagan.
 Qoʻshiq haqida 
Koshi tomonidan yozilgan ushbu qoʻshiqda Megan va Chiba ham ingliz, ham yapon tillarida rep aytishadi. Qoʻshiq nomi asosan Yaponiyada uchraydigan ilon turi boʻlgan mamushidan olingan, bu Meganning avvalgi „Kobra“, „Hiss“ va „Boa“ singllaridagi ilon bilan bogʻliq tasvir va metaforalarni davomi hisoblanadi. Lirik jihatdan, „Mamushi“ Meganning oʻtmishi haqida kuylangan. Qoʻshiqni birinchi yarmi yapon tilida boʻlib, bu qismni Chiba kuylagan: „Okane kasegu, orera va sutā“ (お金稼ぐ俺らはスタ), bu jumlaning maʼnosi „Biz pul topamiz, biz yulduzmiz“ deganidir. Megan qoʻshiqning ikkinchi yarmidagi „Vatashi va sutā“ (私はスター) iborasini aytadi, bu esa „Men yulduzman“ deya tarjima qilinadi. Yapon tilida ayollar oʻziga nisbatan men deb aytishda „vatashi“ soʻzidan foydalanishadi.
 Klipi 
Kevin Leyva rejissyorligida olingan „Mamushi“ klipi premyerasi 2024-yil 9-avgustda boʻlib oʻtgan. Tsurumaki Onsen Jinya va Engaku-ji ibodatxonasida klipning baʼzi qismlari suratga olingan. Videoda Megan ulkan mamushi iloniga aylanib erkaklarni oʻz uyasiga jalb qiladi va ularni oʻldiradi. Yuki Chiba Meganning hammomida oʻlayotgan qurbonlarni kuzatib turadi, qotillik joyini tozalaydi va qurbonlarni koʻk rangga boʻyaydi. Keyin ular Meganning har bir soʻziga kirib, unga ergashadigan oʻliklar armiyasiga aylanadi. Meganning orqasida turgan koʻk yuzli erkaklar guruhi yapon kinorejissori Akira Kurosavaning 1990-yilda suratga olingan „Orzular“ filmiga ishora qiladi.
 Tijoriy koʻrsatkichlari 
„Mamushi“ premyerasining ilk haftasidanoq Amerikaning Billboard Hot 100 roʻyxatida 7,3 million koʻrishlar soni va 1000 marta yuklab olinish koʻrsatkichi bilan haftalikda 68-oʻringa chiqqan. Keyingi haftalarda esa 36-oʻrinni egallagan. Bu qoʻshiq Chiban qoʻshiqlarining orasida Billboard Hot 100 roʻyxatiga kirgan birinchi qoʻshigʻi boʻlgan.

 Mukofotlari 
 Yil Marosim Turkum Natija 2024 BET Hip Hop Yil qoʻshigʻi Eng yaxshi kolloboratsiya MTV Video Music Eng yaxshi klip 

 

Turkum:Yuki Chiba qoʻshiqlari
Turkum:Ingliz tilidagi qoʻshiqlar
Turkum:Yapon tilidagi qoʻshiqlar
Turkum:Qoʻshiqlar
Irkutsk milliy tadqiqot texnik universiteti

Irkutsk milliy tadqiqot texnik universiteti – Rossiyadagi texnik oliy taʼlim muassasasi. 1893-yili Irkutsk kon texnikumi sifatida tashkil etilgan. 1918-yilda maktab oʻrta konchilik texnikumiga aylantirilgan. Universitetning birinchi rektori – S. V. Sergeyev.
 

Turkum:Rossiyadagi universitetlar
Turkiston agamasi

Turkiston agamasi (Paralaudakia lehmanni) – agamidalar oilasiga mansub kaltakesak . Maxsus lotincha nomi rus sayyohi Aleksandr Leman sharafiga nomlanganBeolens, Watkins & Grayson, 2009 : The Eponym Dictionary of Reptiles. Johns Hopkins University Press, p. 154. Odatda, uzunligi 37-38 santimetrni tashkil etadi. Afgʻonistonning shimolida, Turkmanistonning janubi-sharqida, Oʻzbekiston sharqida va janubida, Tojikistonning janubi-gʻarbiy qismida va Qirgʻizistonning ayrim viloyatlarida yashaydi.
 

Turkum:Biologik turlar
Turkum:Agamalar
Dasht agamasi

Dasht agamasi (Trapelus sanguinolentus) — agamalar oilasiga mansub kaltakesak. Tanasining uzunligi 30 sm dan oshmaydi. Dumi tanasidan 2 barobar uzun. Dasht agamasi sharqiy Kiskavkaz tekisligi (Rossiya), Janubiy Qozogʻiston, Oʻrta Osiyo, shimoliy va shimoliy-sharqiy Eron, shimoliy Afgʻoniston va shimoli-gʻarbiy Xitoyning choʻl va yarim choʻllarida tarqalgan.

Bannikov A.G, Dariyevskiy I.S., Ishenko V.G, Rustamov A.K, Sherbak N.N Определитель земноводных и пресмыкающихся фауны СССР. — М.: Просвещение, 1977. — Varaq. 105—108. — 415 b.
Turkum:Biologik turlar
Turkum:Agamalar
Buteo rufinus

Buteo rufinus — yirtqich qushOrta, J., P. F. D. Boesman, G. M. Kirwan, and J. S. Marks (2020). Long-legged Buzzard (Buteo rufinus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA.. Yevrosiyoning bir qancha hududlarida va shimoliy Afrikada keng tarqalgan. Kemiruvchilar bilan oziqlanadi. Yerda sekin yursa-da, parvozda juda tez harakat qiladi. Kuz kelishi bilan shimoliy Afrikadagi qushlar boshqa hududlarga qishlagani ketmaydi. Biroq, boshqa hududdagi sentyabr oyining o'rtalarigacha qishlagani ko'chib ketadi. 
 

Turkum:Biologik turlar
Abulfath Yusuf

Abulfath Yusuf ibn Yoqub  – Gʻaznaviylar sultoni Arslonshohning forsGhaznavids, Clifford Edmund Bosworth, Encyclopaedia Iranica, (December 15, 2001);"Vazir, xazinabon, devon rahbari, urush vaziri va boshqa lavozimlarda forslar ishlagan, davlat boshqaruvida turklar ishlagani haqida maʼlumotlar mavjud emas.." vaziri. Abulfath hayotining dastlabki davri haqida koʻp narsa maʼlum emas, faqat u Gʻaznaviy davlat arbobi Abulalo ibn Yoqub Nakukning ukasi boʻlishi mumkin. 1116-yilda Abulfathni Arslonshoh oʻziga vazir etib tayinlaydi, bu lavozimda Abulfathning nufuzi yuqori boʻlib, katta kuchga ega boʻladi. Biroq, bu qisqa muddatli edi; bir yil oʻtgach, Arslonshohning ukasi Bahromshoh saljuqiylar sultoni Ahmad Sanjar yordami bilan Arslonshohni magʻlub etib oʻldirdi va Gʻaznaviylar saltanatini oʻz nazoratiga oladi. Arslonshoh vafotidan soʻng Abulfath oʻz qadrini yoʻqotdi va ehtimol Arslonshoh bilan bir xil taqdirni boshdan kechiradi.

 

 
 C. E. Bosworth „Abu’l-Fath Yusuf.“ Encyclopedia Iranica. 24 May 2014. 
 

Turkum:1117-yilda vafot etganlar
Turkum:Gʻaznaviylar davlati vazirlari
Hoshim Safiyuddin

Hoshim Safiyuddin   livanlik ruhoniy va Hizbulloh partiyasining yangi rahbari.“Hizbulloh”ga Hasan Nasrullohning qarindoshi rahbar bo‘ldi

 

Turkum:Hizbulloh
Turkum:Livanda tugʻilganlar
Hoshim

Hoshim — erkaklar ismi.
Hoshim Arslonov
Hoshim Safiyuddin
Hoshim Shoyiq
Hoshim Yahyoyev

Turkum:Arabcha ismlar
Safiyuddin Ardabiliy

Safiyuddin Ardabiliy (1252—1334) — Safaviylar soʻfiylik tariqatining asoschisi. Safaviylar sulolasi uning nomi bilan atalgan.

 

Turkum:Eron tarixi
Hélène Roussel

Hélène Roussel (asl ismi: Yvonne Louise Gabrielle Roussel; 1932-yil 2-sentyabr – 2022-yil 5-dekabr) – fransiyalik aktrisa. Roussel mashhur aktrisa Michèle Morganning singlisi va aktyor André Cellierning turmush oʻrtogʻi boʻlgan.
 Filmografiyasi 
 Service Entrance (1954)
 Razzia sur la chnouf (1955)
 Paris, Palace Hotel (1956)
 The Man in the Raincoat (1957)
 Retour de manivelle (1957)
 (1967)
 Death in a French Garden (1985)
 My Dear Subject (1988)
 (1989)
 (1990)
 (1991)
 (1993)
 (1993)
 (1994)
 (1994)
 The Apprentices (1995)
 The Eighth Day (1996)
 The Dilettante (1999)
 (2004)
 A Christmas Tale (2008)
Vafoti
Roussel 2022-yil 5-dekabrda, 90 yoshida vafot etgan.
 

Turkum:Fransiyalik aktrisalar
Slava

Slava (haqiqiy ismi – Anastasiya Vladimirovna Slanevskaya; 1980-yil 15-may, Moskva) – rossiyalik qoʻshiqchi, teleboshlovchi, kino aktrisasi, qoʻshiq muallifi, bir nechta yillik musiqa mukofotlari „Pesnya goda“ va „Zolotoy grammofon“ va boshqa koʻplab mukofotlar laureati. U „Poputchitsa“, „Rasskaji mne, mama“, „Odinochestvo“ shuningdek, „Ya i ti“ (Stas Pexa bilan birgalikda) va boshqa qoʻshiqlarni ijro etgan.

 Shaxsiy hayoti 
Slava 1980-yil 15-mayda Moskvada tugʻilgan. Otasi haydovchi va onasi iqtisodchi boʻlgan. Buvisi Pyatnitskiy xorida qoʻshiq aytardi. Xonandaning oʻzi eʼtirof etishicha, disleksiya tufayli maktabda oʻqish unga qiyin boʻlganInna Lokteva. Durnaya Slava // Atmosfera. – 2010. – Aprel. – S. 88—95..

 Faoliyati 
2002-yil bahorida Slanevskaya ish kunidan soʻng qoʻshiq aytadigan karaoke-klubda, Alla Pugachova va Filipp Kirkorov bilan ishlashi bilan tanilgan telerejissyor Sergey Kalvarskiy, qiz qoʻshiq aytishni tugatishini kutib, unga hamkorlik qilishni taklif etdi. Sergey Kalvarskiy bilan birga qoʻshiqchining prodyuserligida Oleg Chelishev ham ishtirok etdi. Sanʼatkorning birinchi singli „Lyublyu ili nenaviju“ boʻlib, u qoʻshiqchi va rejissyor Sergey Kalvarskiyning birgalikdagi ijodi edi. Qoʻshiq MTV Russian Music Awards 2004 Rossiya musiqa mukofotiga nomzod boʻlgan.

2004-yilning kuzida „Poputchitsa“ debyut albomi chiqdi. Rejissyor Mixail Xleborodov Viktor Drobish tomonidan yozilgan bosh qoʻshiq uchun „Road-muvi“ uslubidagi videoklipni suratga oldi. 2005-yilda qoʻshiqchi „I wanna be the one“ qoʻshigʻi bilan „Yevrovidenie-2005“ tanlovi uchun milliy tanlovda ishtirok etdi.
2010-yilda xonandaning yangi „Odinochestva“ singli chiqdi. , „Jena naprokat“ loyihasida suratga olish ishlari boshlandi. 2015-yilda xonandaning „Otkrovenno“ deb nomlangan beshinchi albomi chiqdi va 10-oktyabr kuni Davlat Kreml saroyida Slavaning xuddi shu nomdagi konserti boʻlib oʻtdi.

 

Turkum:Rossiyalik qoʻshiqchilar
Turkum:Moskvada tugʻilganlar
Stereopolina

Stereopolina (haqiqiy ismi – Morgunova Karina Nailevna, 1995-yil 5-may, Qozon) – sint-pop, sint-veyv, post-pank, elektroklesh janrlarida ijod qiladigan rossiyalik qoʻshiqchi va qoʻshiq muallifi. VK fest, Motherland, Moscow Music Week, XX Moscow Synthetic Snow Festival kabi musiqa festivallari ishtirokchisi.

 Hayoti 
Karina 1995-yil 5-mayda Qozonda tugʻilgan.

2001-yilda olti yoshida Qozondagi 28-musiqa maktabiga fortepiano sinfiga oʻqishga kirdi. Qizning oilasining sanʼatga aloqasi yoʻq. Oʻsmirlik davrida u bas gitara chalgan folk-metal guruhining aʼzosi boʻldi.

Umumiy oʻrta taʼlim maktabini tugatgach, Qozon davlat madaniyat institutining „Kino va televideniye“ fakultetiga oʻqishga kirdi.

 Karyerasi 
Institutda oʻqish bilan bir qatorda Qozonning Buloqdagi Yoshlar teatrida bosh ovoz rejissyori boʻlib ishlay boshladi. Karina beshinchi kurs talabasi boʻlganida Sankt-Peterburgga koʻchib oʻtgunga qadar ishlagan.

2018-yil avgust oyida uning debyut albomi „Sumerechnaya zona“ chiqdi. 2018-yil oktyabr oyida Sankt-Peterburgdagi „Molchat doma“ guruhining „Etaji“ albomining taqdimotida chiqish qildi.

2020-yil yanvar oyida oʻzining karyerasi uchun muhim boʻlgan „Institut kulturi i otdixa“ nomli ikkinchi albomini chiqardi. Ushbu albomdan boshlab qoʻshiqchi sintipop va retroveyv janrlarida ishlay boshladi. Albom yil oxirida bir nechta toplarga kiritildi, xususan: „Noj“ jurnali va „National Public Radio“.

2020-yilda „Poslednee svidanie“ qoʻshigʻining klipi chiqdi, u MTV telekanalida „12 zlobnix zriteley“ va Berlin Music Video Awardsda „Silver Screening“ tanloviga kiritilgan.

2022-yil fevral oyida Berlin Music Video Awards mukofotiga „Best Narrative“ nominatsiyasida nomzod boʻlgan „Solnechniy malchik“ qoʻshigʻining klipi chiqdi.

2023-yilda „Kaleydoskop“ qoʻshigʻi „Pleylist volontyora“ serialiga kiritilgan. Shuningdek, bu yil Stereopolina „Pishebloka“ ning ikkinchi mavsumi uchun saundtrek yozdi, qoʻshiq „Ya sam ne svoy“ deb nomlandi.

 Diskografiyasi 

 Studiyaviy albomlari 

 „Sumerechnaya zona“ (2018)
 „Institut kulturi i otdixa“ (2020)
 „Superlunie“ (2021)
 „Pesni dlya xoroshego nastroeniya“ (2024)

 Mini-albomlari 

 „Yad“ (2018)
 „Avgust“ (2019)
 „Gosti bez budushego“ (2022)

 Toʻplamlari 

 „Instrumental“ (2020)
 „Speed Up & Slow“ (Remix) (2023)

 Singllari 

 „Je suis riche“ feat. Nikita Sokolov (2018)
 „Nemoe kino“ (2019)
 „Solnechniy malchik“ (2020)
 „Ya xochu domoy“ (2023)
 „Ya sam ne svoy“ (OST Piщeblok 2) (2023)
 „Plastilin“ (2024)
 „Ne boysya“ (2024)

 Tribyutlari 

 „Yeshyo gromche!“ (Tarakani! tribyut) (2021)
 „Mi vishli iz Kino 2“ (Kino, tribyut) (2022)
 „Kolibri“, tribyut (2023)
 

Turkum:Rossiyalik qoʻshiqchilar
Chet el fuqarolari

Chet el fuqarolari— Oʻzbekiston Respublikasining fuqaroligiga ega boʻlmagan, boshqa davlat fuqaroligiga va oʻzining boshqa davlat fuqaroligiga mansubligiga doir dalilga ega boʻlgan shaxslar.
Chet el fuqarolariga siyosiy boshpana berish tartibi
Oʻzbekiston Respublikasida siyosiy boshpana chet el fuqarolariga Oʻzbekiston Respublikasining milliy manfaatlarini hisobga olgan holda, xalqaro huquqning umumeʼtirof etilgan prinsiplari hamda normalari asosida, ushbu Qonunga va Oʻzbekiston Respublikasining boshqa normativ-huquqiy hujjatlariga muvofiq beriladi.
Siyosiy boshpana oʻz fuqaroligi boʻyicha mansub boʻlgan mamlakatda yoki doimiy yashash joyida ijtimoiy-siyosiy faoliyati, diniy eʼtiqodi, irqiy yoki milliy mansubligi uchun taʼqib qilinishdan yoki taʼqibning jabrlanuvchisi boʻlishiga real tahdiddan, shuningdek xalqaro huquq normalarida nazarda tutilgan inson huquqlari buzilishlarining boshqa hollaridan boshpana va himoya izlayotgan, boshqa davlatlar hududida doimiy yashaydigan chet el fuqarolariga, shuningdek ularning oila aʼzolariga beriladi.
Oʻzbekiston Respublikasida siyosiy boshpana berish tartibi va shartlari Oʻzbekiston Respublikasi Prezidenti tomonidan belgilanadi.
Chet el fuqarolarining erkinlik va shaxsiy daxlsizlik huquqi
Oʻzbekiston Respublikasi hududida turgan chet el fuqarolari oʻz shaʼni va obroʻsiga qilingan tajovuzlardan, shaxsiy hayotiga aralashishdan himoyalanish, turar joyi daxlsizligi huquqiga ega. Hech kim Oʻzbekiston Respublikasining qonunida nazarda tutilgan hollardan va tartibdan tashqari birovning turar joyiga kirishi, tintuv oʻtkazishi yoki uni koʻzdan kechirishi, yozishmalar va telefonda soʻzlashuvlar sirini oshkor qilishi mumkin emas.
Oʻzbekiston Respublikasi hududida turgan chet el fuqarolariga nisbatan faqat Oʻzbekiston Respublikasining qonunlari asosida protsessual majburlov va maʼmuriy jazo choralari qoʻllanilishi mumkin.
Oʻzbekiston Respublikasining qonunchiligida belgilangan tartibda ushlab turilgan yoki qamoqqa olingan chet el fuqarolariga ularning huquqlari hamda ushlab turilishiga yoxud qamoqqa olinishiga sabab boʻlgan holatlar toʻgʻrisida xabar qilinishi kerak.
 

Turkum:Huquqiy atamalar
Turkum:Huquq
Tonkin mushugi

Tonkin  ( – Tonkin) – Siam va Birma zotlarini chatishtirish natijasida vujudga kelgan uy mushuklarining zoti. Ushbu zot mushuklari oʻzlarining turli xil ranglardagi junlari bilan ajralib turadi. Uning vazni 2,5 kilogrammdan 5,5 kilogrammgacha boʻlishi mumkin. Tonkin mushugining tabiati sharq mushuk zotlariga xos joʻshqinlik va qiziquvchanlikni oʻzida mujassam etgan. Tonkin mushugining koʻzlari gʻoyat goʻzal rangga ega boʻlib, ular dengiz toʻlqinlari rangiga qiyoslanadi. Bu zotning vatani Kanada boʻlsa-da, baʼzi olimlar uni AQShda tugʻilgan deb hisoblashadi. Bu zot 1960-yilda paydo boʻlgan.

 Tarixi 
Ushbu zot 19-asrda yaratilgan naslni qayta tiklash natijasi hisoblanadi. Bu mushuklar dastlab „Qoʻngʻir Siam“ nomi bilan tanilgan. Malayziyadan keltirilgan mushuklar bilan ishlaydigan selektsionerlar baʼzi mushuklarning koʻzlari akvamarin va Siam mushuklarinikiga qaraganda toʻqroq rangda ekanligini payqashgan. 1901-yilda Siam mushuklari klubi ularni „Qoʻngʻir“ turdagi Siam mushuklari sifatida tan oldi.

G‘arbda koʻpchilik Siam va Birma mushuklarining kelib chiqishi Tonkin, jumladan Vong Mau zotiga borib taqalishiga ishonadi. Tonkinlar ko'payishda davom etgan bo'lsada, ammo ular Birma yoki Siam zotlari sifatida roʻyxatga olingan edi.1950-yillarga kelib seleksionerlar bu mushuklarga qiziqish bildira boshlashgan. Seleksionerlar ushbu mushuklardan naslchilik liniyalarini yaratishda foydalanganlar. 1965-yilga kelib, tonkinlar Kanadada alohida zot sifatida tan olindi.

 Qoʻshimcha maʼlumotlar 
 Tashqi koʻrinishi 
Tonkinlar oʻrtacha kattalikdagi mushuklar boʻlib, ular ingichka, uzun tanali Siam va Yevropa Birmalari hamda ancha baquvvat tuzilishga ega boʻlgan Amerika Birmalari oʻrtasidagi turga mansub zot hisoblanadi. Birma ajdodlari singari, ular tashqi koʻrinishidan unchalik sezilmaydigan mushaklarga ega boʻlib, koʻrinishiga nisbatan ancha ogʻirroq vaznga ega. Dumi va oyoqlari ingichka, lekin tanasiga mutanosib boʻlib, panjalari boʻlsa oʻziga xos oval shakildadir. Ularning boshi yumshoq, yumaloq va bir oz xanjar shakliga oʻxshash boʻlib, tumshugʻi toʻmtoq, oʻrtacha kattalikdagi bodomsimon ko‘zlari va boshning yon tomonlarida quloqlari joylashgan.

 Moʻynasi va rangi 
Tonkinlar quyida keltirilgan bir necha rangda mavjud.
 Qora („jigarrang“ deb ham ataladi)
 Koʻk
 Qoʻngʻir
 Lilak (Siren guli rangidek)
 Malla
 Alvon
 Qizil

 Tashqi 

 Allevamento Argento Vivo Tonkinesi
 Canadian Cat Association: Breed Profile: Tonkinese
 Tonkinese Breed Club UK: GCCF Breed Standard Tonkinese

 

Turkum:Mushuk zotlari
Turkum:Mushuklar
Nyusha

Nyusha Vladimirovna Shurochkina (tugʻilgandagi ismi – Anna; 1990-yil 15-avgust, Moskva), Nyusha taxallusi bilan tanilgan – rossiyalik qoʻshiqchi, qoʻshiq muallifi, bastakor, aktrisa, dublyaj aktrisasi. Turkmanistonda xizmat koʻrsatgan artist (2023). „MTV Europe Music Awards“, „Oltin grammofon“, „Pesnya goda“, „Jara Music Awards“, „Muz-TV“, „RU.TV“, „MusicBox“, „GLAMOUR. Jenshina goda“, „Woman.ru“, „Fashion People Awards“ mukofotlari sohibasi. 2008-yilgi „Novaya volna“ xalqaro tanlovining gʻolibasi.

 Hayoti 
Nyusha 1990-yil 15-avgustda musiqachilar oilasida tugʻilgan. Otasi Vladimir Vyacheslavovich Shurochkin (1966-yil 12-aprel) – „Laskovy May“ musiqiy guruhining sobiq aʼzosi, xonandaning boʻlajak prodyuseri. Onasi Irina Vladimirovna Shurochkina yoshligida rok guruhida qoʻshiq kuylagan. Anna ikki yoshga toʻlganda, ota-onasi ajrashishdi, lekin otasi qizi bilan koʻp vaqt oʻtkazdi. Nyushaning singlisi Mariya Shurochkina – Olimpiya chempioni va sinxron suzish boʻyicha sakkiz karra jahon chempioni. Triking bilan shugʻullanadigan ukasi ham bor – Ivan Shurochkin.

Nyusha birinchi marta studiyaga besh yoshida kirgan va „Pesenku bolshoy medveditsi“ ni yozgan. Pianino, oʻz eʼtirofiga koʻra, unchalik yaxshi emas. U bolaligida Tailand boksi bilan ham shugʻullangan. 11 yoshida „Grizli“ guruhi tarkibida sahnada chiqish qila boshlagan. Jamoa Rossiya va Germaniyada gastrol safarlarida boʻldi. Nyushaning birinchi qoʻshiqlari ingliz tilida yozilgan. Sport gimnastikasi boʻyicha sport ustasi Oksana Shurochkina Nyusha bilan raqs va sahna mahorati bilan shugʻullangan.

17 yoshida u oʻz ismini rasman Nyushaga oʻzgartirdi.

 Shaxsiy hayoti 
2017-yil yanvar oyida Nyusha Igor Sivov bilan unashtirilganini eʼlon qildi. Oʻsha yilning iyul oyida qoʻshiqchi birinchi farzandini kutayotgani haqida mish-mishlar tarqaldi. 2018-yil 6-noyabrda qoʻshiqchi qiz farzand dunyoga keltirdi. Unga Serafima-Simba Sivova deya ism berishdi. Tugʻruq Mayamidagi nufuzli klinikada oʻtkazildi. 2021-yil 21-iyulda aktrisa ikkinchi homiladorligini eʼlon qildi. 2021-yil 14-dekabrda Nyusha ikkinchi marta ona boʻldi – qoʻshiqchi oʻgʻil tugʻdi. Tugʻruqlar Dubaydagi klinikada oʻtkazildi. 2022-yil iyul oyida aktrisa oʻgʻlining ismi Saffronni oshkor qildi. 2024-yil 24-mayda Nyusha Igor Sivov bilan nikohini bekor qilish uchun sudga daʼvo arizasi bilan murojaat qildi.

 

Turkum:Rossiyalik qoʻshiqchilar
Turkum:MTV Europe Music Award sovrindorlari
Turkum:Oltin Gramafon mukofoti sovrindorlari
Turkum:Moskvada tugʻilganlar
Marko Bajić

Marko Bajić (1985-yil 28-sentyabrda tugʻilgan) — serbiyalik sobiq professional futbolchi, sobiq yarim himoyachi.

 

Turkum:1985-yilda tugʻilganlar
Turkum:Yashayotgan insonlar
Turkum:Serbiyalik erkak futbolchilar
Turkum:Erkak futbol yarim himoyachilari
Turkum:FK Alfa Modriča futbolchilari
Turkum:Górnik Zabrze futbolchilari
Turkum:Lechia Gdańsk futbolchilari
Turkum:Lechia Gdańsk II futbolchilari
Turkum:Al-Madina SC futbolchilari
Turkum:GKS Górnik Łęczna futbolchilari
Turkum:Bytovia Bytów futbolchilari
Turkum:OFK Bačka futbolchilari
Turkum:FK Mladost Velika Obarska futbolchilari
Turkum:Serbiya birinchi ligasi futbolchilari
Turkum:Ekstraklasa ligasi futbolchilari
Turkum:III liga futbolchilari
Turkum:Serbiya va Chernogoriylik muhojir erkak futbolchilar
Turkum:Serbiyalik muhojir erkak futbolchilar
Turkum:Bosniya va Gersegovinadagi muhojir erkak futbolchilar
Turkum:Xorvatiyadagi muhojir erkak futbolchilar
Turkum:Polshadagi muhojir erkak futbolchilar
Turkum:Liviyadagi muhojir erkak futbolchilar
Sibir yoʻli

thumb|300px|Sibir yoʻlining 18-asr (yashil rangda) va 19-asr boshidagi (qizil rangda) xaritasi.
Sibir yoʻli , Moskva trakti yoki Katta trakt  – Rossiyaning Yevropa qismini Sibir hamda Xitoy bilan bogʻlaydigan tarixiy yoʻl.

 Tarixi 
thumb|Sibir yoʻlidagi Osiyo va Yevropani ajratuvchi chiziqda oʻrnatilgan yodgorlik, koordinatalari: 56°49′55.7″N 60°21′02.60″E
Yoʻl qurilishi Rossiya podshohi buyrugʻi bilan amalga oshirilgan va 19-asr oʻrtalariga qadar tugallanmagan. Ilgari Sibir transporti asosan Sibir daryosi yoʻnalishida daryo orqali amalga oshirilgan. Birinchi rus koʻchmanchilari Sibirga 1590-yillarning oxirida Cherdin daryosi yoʻli orqali kelgan, bu yoʻl keyinchalik Babinov quruqlik yoʻli bilan almashtirilgan. Uraldagi Verxoturye shahri Babinov yoʻlining eng sharqiy nuqtasi boʻlgan.

Uzoqroq Sibir yoʻli Moskvadan Vladimir yoʻli sifatida boshlangan va Murom, Kozmodenyansk, Qozon, Perm, Kungur, Yekaterinburg, Tyumen, Tobolsk, Tara, Kainsk, Tomsk, Yeniseysk va Irkutsk orqali oʻtgan. Baykal koʻlini kesib oʻtgach, yoʻl Verxneudinsk yaqinida boʻlindi. Bir tarmoqda sharqda Nerchinskkacha davom etgan, ikkinchisi janubga Kyaxta chegara postiga yoʻl olgan, u yerda Moʻgʻulistonni kesib oʻtgan tuya karvonlari Kalgandagi Buyuk devor darvozasigacha boʻlgan.

19-asr boshlarida yoʻnalish janubga koʻchiriladi. Tyumendan yoʻl Yalutorovsk, Ishim, Omsk, Tomsk, Achinsk va Krasnoyarsk orqali oʻtib, Irkutskdagi eski yoʻnalishga qaytadi. 19-asrning soʻnggi oʻn yilliklarigacha Sibirni Moskva va Yevropa bilan bogʻlaydigan muhim arteriya boʻlib qoladi, keyin esa Trans-Sibir temir yoʻli va Amur gʻildirak yoʻli bilan almashtiriladi. Ushbu yoʻlning avtomobil muqobili Trans-Sibir magistralidir.

thumb|Sayyohlar Yekaterinburgda, 1789-yil
thumb|Irkunskda Angarani kesib oʻtish, 1886-yil.

 Nomning etimologiyasi va merosi 
Sibir yoʻli Choy yoʻli sifatida ham tanilgan. Bu Yevropaga Xitoydan Sibir orqali choy tashilishi bilan bogʻliq. 1893-yil „Buyuk pochta yoʻlidan“ oʻtgan Charles Wenyon „Xitoyda ishlab chiqarilgan eng yaxshi choy eksport uchun Rossiyaga ketadi“ degan mashhur fikrga qoʻshiladi (reprinted by Ayer Publishing, 1971)..

1915-yilda Xitoy Sibirga 70297 tonna choy eksport qiladi, bu mamlakatning umumiy choy eksportining 65% ni tashkil etgan. Yoʻnalish Rus karvoni choyi qorishmasining nomini tashimoqda.

Choy asosan ogʻir oʻralgan choy gʻishtlari koʻrinishida olib kelingan, bu esa har bir tuyaga koʻp miqdorni yanada ixchamroq koʻtarish imkonini bergan va pul birligi oʻrnida ham foydalanilgan. Keyingi savdo operatsiyalari uchun choy Kyaxtadan Irbit yarmarkasiga olib borilgan. Yana bir mashhur xitoylik import mahsuloti quritilgan rovon ildizi boʻlib, u Sankt-Peterburgning gʻarbida „Kyaxtadagi narxidan oʻn besh baravar qimmatga“ sotilgan.

 

 

 Avery, Martha. The Tea Road: China and Russia Meet Across the Steppe. Mandarin Books, 2003. .
 Alexander Michie, 'The Siberian Overland Route from Peking to Petersburgʻ, 1864. -followed the route in 1863

Turkum:Sibir
Turkum:Sibir tarixi
Turkum:Rossiya imperiyasi
Turkum:Tarixiy yoʻllar
Turkum:Rossiyaning iqtisodiy tarixi
Charos (ism)

Charos - (oʻzbekcha: Charos, lotincha: Charos )- musulmon va Yevropa davlatlari (Turkiya, Bolgariya) da keng tarqalgan boʻlib, qizlar va ayollar ismi hisoblanadi. Charos ismi tatar, boshqird, bolgar, turk millatlariga qoʻllanadiZnachenie imeni Charos.

 Tarixi 

 Oʻxshash ismlar 
• Charos ismiga monand ismlar: Charose, Charosat, Charosat, Charoyat .

• Toʻgʻridan-toʻgʻri tarjimasi oʻzbek tilida „Katta qora koʻzli qiz, koʻzlari charosdek chiroyli, fusunkor, jozibali, nafis, latofatli, suluv va goʻzal qiz, odobli, mehnatkash“ degan maʼnoni anglatadi, lotinchadan toʻgʻridan-toʻgʻri „ilhomlantiruvchi“ degan maʼnoni anglatadi.

 Hayotda va jamiyatda mavqeʼi 
Charos ismi ayollar va qizlar – tabiatiga koʻra, aqlli, bilimli, fiqorli, chiroyli, omadli, shaddod, sabrli qobiliyatiga ega, muammolarni hal etishda sezgir va tez yondashuvcham, dovyurak va oqkoʻngil hisoblanadi. Bu ism qizlarni xursand qiladi yaʼni ism ajoyib kelib chiqishga ega.

 
1. Znachenie imeni Charos.

2. Gafurov A. Imya i istoriya: Ob imenax arabov, persov, tadjikov i tyurkov. Slovar. – Ch.: Nauka, 1987. – S. 161.

3. Svodniy slovar lichnix imen narodov Severnogo Kavkaza / Otv. red. prof. R. Yu. Namitokova. – Ch.: FLINTA: Nauka, 2012. – S. 128, 473.

 Yana qarang 

 Nurzoda – boshqa ismlar
 Charos (ism) – boshqa ismlar
 Madina – boshqa ismlar
 Kumush – boshqa ismlar
 Nigina – boshqa ismlar
 Nigora – boshqa ismlar
 Qurbonoy – boshqa ismlar
 Shahrizoda – boshqa ismlar
 Imona – boshqa ismlar
 Farzona – boshqa ismlar
 Farangiz – boshqa ismlar
 Yulduz – boshqa ismlar
Shahzoda (ism) - boshqa ismlar

 

 ↑ Znachenie imeni Charos
 ↑ Gafurov A. Imya i istoriya: Ob imenax arabov, persov, tadjikov i tyurkov. Slovar. – Ch.: Nauka, 1987. – S. 161.
 ↑ Svodniy slovar lichnix imen narodov Severnogo Kavkaza / Otv. red. prof. R. Yu. Namitokova. – Ch.: FLINTA: Nauka, 2012. – S. 128, 473..

 ..

„Status name“ charossayt ishlamaydi
Kristen Emmelman

Kirsten Emmelman, qizlik familiyasi Zimon (nem. Kirsten Siemon-Emmelmann; 1961-yil 19-aprelda Varnemyundeda tugʻilgan) – Sharqiy Germaniyalik yengil atletikachi, qisqa masofaga yugurish boʻyicha mutaxassis. U 1980-yillarda GDR yengil atletika milliy terma jamoasi aʼzosi boʻlgan, Seuldagi yozgi Olimpiya oʻyinlarida bronza medali sohibasi, jahon chempioni, ikki karra Yevropa chempioni, milliy miqyosdagi musobaqalar gʻolibi va sovrindori, 4 × 400 metrli estafetada sobiq jahon rekordchisi hisoblanadi.

 Biografiyasi 
Kirsten Zimon 1961-yil 19-aprelda Rostokning Varnemyunde tumanida tugʻilgan. U mahalliy „Empor“ sport klubida murabbiy Volfgang Mayer qoʻl ostida tayyorgarlik koʻrgan, keyinchalik Magdeburgda Klaus Vyubbenhorst rahbarligida mashq qilgan.

U xalqaro miqyosda ilk bor 1979-yilgi mavsumda oʻzini koʻrsatgan. Oʻshanda Sharqiy Germaniya milliy terma jamoasi tarkibiga kiritilgan va Bidgoshchda boʻlib oʻtgan yoshlar oʻrtasidagi Yevropa chempionatida qatnashib, 100 metrga yakka tartibdagi yugurishda kumush, 4 × 100 metrga estafetada esa oltin medallarni qoʻlga kiritgan.

1981-yilda Rimda oʻtkazilgan Jahon kubogida ishtirok etib, 4 × 100 metrga estafeta musobaqasida gʻalaba qozongan.

1982-yilda Afinada boʻlib oʻtgan Yevropa chempionatida 4 × 400 metrga estafetada 3:19,04 koʻrsatkich bilan jahon rekordini oʻrnatib, gʻoliblikka erishgan.

1983-yilda Budapeshtda oʻtkazilgan yopiq inshootlardagi Yevropa chempionatida 400 metrga yugurishda kumush medalga sazovor boʻlgan.

1984-yildan boshlab u mashhur sprinter boʻlgan eri Frank Emmelmanning familiyasi bilan musobaqalarda qatnasha boshlagan.

1985-yilda Pireydagi yopiq inshootlarda oʻtkazilgan Yevropa chempionatida 200 metrga yugurishda kumush medal sohibasi boʻlgan, 4 × 400 metrga estafetada esa Moskvadagi Yevropa kubogida ikkinchi, Kanberradagi Jahon kubogida birinchi oʻrinni egallagan.

1986-yilda Madriddagi yopiq inshootlarda oʻtkazilgan Yevropa chempionatida 200 metrga yugurishda bronza medalini qoʻlga kiritgan. Shtutgartdagi Yevropa chempionatida esa 4 × 400 metrga estafetada barcha raqiblaridan ustun kelib, oltin medalga ega chiqqan.

Lyovendagi yopiq inshootlarda oʻtkazilgan Yevropa chempionatida 200 metrga yugurishda gʻalaba qozongan. 1987-yilda Rimda boʻlib oʻtgan jahon chempionatida 4 × 400 metrga estafetada yana bir oltin medalni qoʻlga kiritgan, 400 metrga yakka tartibdagi yugurishda esa bronza medaliga sazovor boʻlgan.

Bir qator muvaffaqiyatli ishtiroklari tufayli 1988-yilda Seulda boʻlib oʻtgan yozgi Olimpiya oʻyinlarida mamlakat sharafini himoya qilish huquqini qoʻlga kiritgan. 400 metrga yakka tartibdagi yugurishda yarim final bosqichigacha yetib borgan, 4 × 400 metrga estafetada esa Olimpiya bronza medalini qoʻlga kiritishga muvaffaq boʻlgan. Seul Olimpiadasi yakunlangandan soʻng tez orada sportchilik faoliyatini tugatgan.

U „Vatanga xizmatlari uchun“ ordenining bronza darajasi bilan ikki marta (1986, 1988) taqdirlanganNeues Deutschland, 15. Oktober 1986, S. 7Neues Deutschland, 12./13. November 1988, S. 4.

Keyinchalik u sport mollari savdosi bilan shugʻullangan.
2024-yil oktyabr Eronning Isroilga qarshi zarbalari

2024-yil 1-oktyabrda Eron Isroilga qarshi 181 ta raketani kamida ikkita to‘lqinda uchirdi, bu esa butun mamlakat bo‘ylab sirenalar yangrashiga va mamlakatning ko‘plab hududlarida, jumladan, Quddus va Tel-Avivda portlashlar haqida xabar berilishiga sabab bo‘ldi. " Haqiqiy va’da 2 " operatsiyasi kod nomi bilan atalgan raketa hujumi Gedera shahridagi maktab va Tel-Avivdagi restoranga zarar yetkazdi. Ikki isroillik yengil jarohat oldi, bir falastinlik esa G‘arbiy Sohilda halok bo‘ldi.

Eron hujum "o‘zini o‘zi himoya qilish" bo‘lganini aytdi va Tehrondagi Ismoil Haniyeh, Hasan Nasrulloh va Eron generali Abbos Nilforoushanning o‘ldirilishini sabab qilib keltirdi. Yil boshida aprel oyida Isroil Eronning Damashqdagi konsulxonasiga hujum qilgandi, keyin ikki tomon ham bir biriga qarshi hujum qilgan.

IDF "ko‘p sonli raketalarga" zarba berganini va unga yetkazilgan zarar ustidan magnitudasini kamaytirgani haqida xabar berdi, Pentagon esa AQSH harbiy-dengiz kuchlari noma’lum sheriklar yordamida o‘nlab raketalarga qarshi zarbalar berilganini tasdiqladi. Iordaniya havo mudofaasi ham o‘z samoviy hududi ustidagi raketalar va dronlarni tutib olganini xabar qildi. Isroil Bosh vaziri Benjamin Netanyahu Eron "katta xato" qilganini aytdi va buning uchun tovon to'lashini ma'lum qildi. AQSH ham shu kabi bayonot bilan chiqdi va Eronning o‘z harakatlari uchun tovon to‘lashiga ishonch hosil qilish maqsadida Isroil bilan hamkorlik qilishga va’da berdi. Agar Isroil Eronning raketa hujumiga qarshi javob qaytarsa, Eron bundanda vayron qiluvchiroq hujumlar bilan tahdid qildi. 

 Kelib chiqishi 
Hujumlardan bir necha soat oldin Qo‘shma Shtatlar Eronning ehtimoliy hujumi haqida ogohlantirgan edi. Reuters agentligiga amerikalik rasmiy "Eronning Isroilga qarshi to‘g‘ridan-to‘g‘ri harbiy hujumi Eron uchun og‘ir oqibatlarga olib keladi" deb xabar bergandi. Pentagon rasmiylari voqea paytida Yaqin Sharqda joylashgan AQSH qo‘shinlariga hujum qilinmaganini aytishdi.
 Javob 
Hujumga zudlik bilan javob tariqasida Isroil, Iroq va Iordaniya o‘z havo hududlarini yopdi. Isroil, shuningdek, o‘zining xavfsizlik mahkamasi Quddusdagi bunkerda yig‘ilayotganini xabar qildi.

Samoviy hudud yopilishi natijasida turli aviakompaniyalar parvoz yo‘nalishlarini o‘zgartirgan.

Yana qarang
Haqiqiy va’da operatsiyasi

Turkum:Siyosat
Dennis Mugo

Keniyalik aktyor Dennis Mugo - Keniyalik aktyor, xalq orasida " OJ " nomi bilan tanilgan. ’Sobiq Tohidi Taniqli aktyor OJning onasi 60|url=https://nairobinews.nation.co.ke/former-tahidi-high-actor-ojs-mother-ties-the-knot-at-60/|access-date=2022-01-05|website=Nairobi News-language=en-US}}
 Faoliyati 
U o‘rta maktabning " Tahidi High " teleserialida rol o‘ynay boshlagan. U, shuningdek, Tahidi High texnik jamoasining bir qismi va direktor yordamchisi bo‘lgan.

U Embu okrugi hukumatida Yoshlar imkoniyatlarini kengaytirish va sport departamentida ishlaydi.U Iqtidorlar akademiyasiga mas’ul va butun obyektni boshqaradi.U akademiyada Eshli nomi bilan mashhur bo‘lgan Tahidi High aktyori Immaculate Murugi bilan birga ishlaydi.
 

Turkum:Yashayotgan insonlar